CELEX: 22021D2213
Language: fi
Date: 2021-11-26 00:00:00
Title: EU:n ja Egyptin assosiaationeuvoston suositus N:o 1/2021, annettu 26 päivänä marraskuuta 2021, EU:n ja Egyptin välisen kumppanuuden painopisteiden voimassaolon jatkamisesta [2021/2213]

14.12.2021   
               
               
                  FI
               
               
                  Euroopan unionin virallinen lehti
               
               
                  L 447/8
               
            
         EU:N JA EGYPTIN ASSOSIAATIONEUVOSTON SUOSITUS N:o 1/2021,
         annettu 26 päivänä marraskuuta 2021,
         EU:n ja Egyptin välisen kumppanuuden painopisteiden voimassaolon jatkamisesta [2021/2213]
         EU:N JA EGYPTIN ASSOSIAATIONEUVOSTO, joka
         ottaa huomioon Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustavan Euro–Välimeri-sopimuksen,
         sekä katsoo seuraavaa:
         
                     (1)
                  
                  
                     Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustava Euro–Välimeri-sopimus (1), jäljempänä ’sopimus’, allekirjoitettiin 25 päivänä kesäkuuta 2001, ja se tuli voimaan 1 päivänä kesäkuuta 2004.
                  
               
                     (2)
                  
                  
                     Sopimuksen 76 artiklan nojalla assosiaationeuvosto voi antaa asianmukaisia suosituksia.
                  
               
                     (3)
                  
                  
                     Sopimuksen 86 artiklassa määrätään, että osapuolet toteuttavat kaikki yleiset ja erityiset toimenpiteet, jotka ovat tarpeen niiden sopimuksesta johtuvien velvoitteiden täyttämiseksi, ja huolehtivat siitä, että sopimuksen tavoitteet saavutetaan.
                  
               
                     (4)
                  
                  
                     Euroopan unioni ja Egypti sopivat 25 päivänä heinäkuuta 2017 pidetyssä assosiaationeuvoston kokouksessa assosiaationeuvoston suosituksessa N:o 1/2017 (2) esitetyn mukaisesti kumppanuuden painopisteistä kumppanuuden ohjaamiseksi kaudella 2017–2020.
                  
               
                     (5)
                  
                  
                     Euroopan unionin lähettämän kirjeen jälkeen osapuolet sopivat, että EU:n ja Egyptin välisen kumppanuuden painopisteiden voimassaoloa ohjeasiakirjana olisi jatkettava kumppanuuden lujittamiseksi siihen saakka, kunnes uudet päivitetyt kumppanuuden painopisteet hyväksytään.
                  
               
                     (6)
                  
                  
                     Assosiaationeuvoston työjärjestyksen 10 artiklassa määrätään mahdollisuudesta antaa kokousten välisenä aikana suosituksia kirjallista menettelyä noudattaen osapuolten niin sopiessa,
                  
               SUOSITTAA SEURAAVAA:
         
            1 artikla
            Assosiaationeuvosto suosittaa kirjallisella menettelyllä, että EU:n ja Egyptin assosiaationeuvoston kokouksessa 25 päivänä heinäkuuta 2017 hyväksyttyjen EU:n ja Egyptin välisen kumppanuuden painopisteiden voimassaoloa jatketaan siihen saakka, kunnes assosiaationeuvosto hyväksyy uudet päivitetyt kumppanuuden painopisteet.
         
         
            2 artikla
            Tämä suositus tulee voimaan päivänä, jona se hyväksytään.
         
         
            Tehty Brysselissä 26 päivänä marraskuuta 2021.
            
               
                  EU:n ja Egyptin assosiaationeuvoston puolesta
               
               
                  Puheenjohtaja
               
               Sameh Hassan SHOUKRY
            
         
         
            (1)  EUVL L 304, 30.9.2004, s. 39.
         
            (2)  EU:n ja Egyptin assosiaationeuvoston suositus N:o 1/2017, annettu 25 päivänä heinäkuuta 2017, EU:n ja Egyptin välisen kumppanuuden painopisteiden hyväksymisestä (EUVL L 255, 3.10.2017, s. 26).